Ο **Φίλιπ Αλεξάντερ Σκραμπ** (γεννήθηκε στις 27 Νοεμβρίου 1992) είναι Καναδοβρετανός  επαγγελματίας καλαθοσφαιριστής για την Αβτοντόρ του VTB Πρωταθλήματος. Με ύψος 1,94 μέτρων παίζει στις θέσεις του  πόιντ γκαρντ και του σούτινγκ γκαρντ. Κατά τη διάρκεια της σταδιοδρομίας του στο κολεγιακό μπάσκετ, κέρδισε πέντε πρωταθλήματα CIS με τους Κάρλτον Ρέιβενς, πριν ξεκινήσει μία επαγγελματική σταδιοδρομία. Ο Σκραμπ θεωρείται ένας από τους καλύτερους παίκτες στην ιστορία του πρωταθλήματος CIS.

Σταδιοδρομία στο λύκειο
-----------------------

Ο Σκραμπ έπαιξε μπάσκετ λυκείου στο Κολέγιο του Βανκούβερ, υπό τον προπονητή Μπιλ Ντίσμπραου.

Κολεγιακή πορεία
----------------

Η πορεία του Σκραμπ είναι ίσως η πιο επιτυχημένη στην ιστορία του καναδικού διαπανεπιστημιακού αθλητικού μπάσκετ.  Το 2010, ο Σκραμπ εντάχθηκε σε μία ισχυρή ομάδα, τους Κάρλτον Ρέιβενς του Πανεπιστημίου Κάρλτον που είχε κερδίσει το πανεπιστημιακό πρωτάθλημα μπάσκετ του Καναδά σε έξι από τα προηγούμενα οχτώ χρόνια. Είχε μέσο όρο 13,1 πόντους ανά παιχνίδι και βοήθησε τους Ρέιβεντς να πετύχουν τέλεια επίδοση 22-0 και το έβδομο εθνικό τους πρωτάθλημα. Ο Σκραμπ ονομάστηκε All-Star της Δεύτερης Ομάδας του OUA East και κέρδισε το Τρόπαιο Διδάκτωρ Πίτερ Μάλινς ως Πρωτάρης της Χρονιάς CIS. 

Στη δεύτερη χρονιά του στο Κάρλτον, ο Σκραμπ οδήγησε τους Ρέιβενς σε μία άλλη χρονιά με επίδοση 22-0 και κέρδισε το Μνημειώδης Τρόπαιο Μάικ Μόζερ ως ο εξαιρετικός παίκτης στο CIS. Του απονεμήθηκε επίσης το Τρόπαιο Τζακ Ντόνοχιου ως Πολυτιμότερος Παίχτης (MVP) του πρωταθλήματος CIS, καθώς οι Ρέιβενς πήραν ξανά τον εθνικό τίτλο.

Ο Σκραμπ κέρδισε το δεύτερο τρόπαιο Μόζερ τον επόμενο χρόνο και πήρε το βραβείο ξανά μετά την περίοδο 2013–14. Είναι ο μόνος τρεις φορές αποδέκτης του βραβείου στην ιστορία του CIS. Στην τελευταία του χρονιά στο Κάρλτον, ο Σκραμπ οδήγησε τους Ρέιβενς στον πέμπτο συνεχόμενο εθνικό τους τίτλο,  και κέρδισε το δεύτερο Τρόπαιο Ντόνοχιου του ως Πολυτιμότερος Παίχτης (MVP) των πλέι οφ. Επιλέχθηκε επίσης στην Πρώτη Ομάδα του Καναδά για τέταρτη συνεχόμενη χρονιά.  Κατά τη διάρκεια των πέντε χρόνων του στο Κάρλτον, οι Ρέιβενς είχαν επίδοση νικών-ηττών 102-3. Αυτός και ο αδερφός του Τόμας κυριάρχησαν στο μπάσκετ του CIS κατά τη διάρκεια της περιόδου τους με τους Ρέιβενς. 

### Στατιστικά κολεγίου

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2010–11 | Κάρλτον | **22** | 20 | 25.1 | 42.8 | 40.5 | 86.4 | 3.1 | 2.8 | 1.1 | 0.3 | 13.1 |
| 2011–12 | Κάρλτον | **22** | **21** | 23.5 | **55.7** | **57.0** | 81.9 | 2.5 | 3.3 | 1.2 | 0.2 | 16.2 |
| 2012–13 | Κάρλτον | 20 | 19 | **29.0** | 45.9 | 42.6 | 86.0 | **3.3** | 3.5 | **1.6** | **0.4** | **18.6** |
| 2013–14 | Κάρλτον | **22** | 20 | 27.5 | 49.2 | 47.0 | 87.4 | 3.2 | **4.9** | 0.5 | 0.3 | **18.6** |
| 2014–15 | Κάρλτον | 19 | 18 | 25.3 | 48.3 | 48.7 | **90.0** | **3.3** | 4.5 | 1.3 | 0.1 | 16.6 |
| Σταδιοδρομία | 105 | 98 | 26.0 | 48.4 | 46.8 | 86.4 | 3.1 | 3.8 | 1.1 | 0.2 | 16.6 |

Επαγγελματική σταδιοδρομία
--------------------------

Αφού τελείωσε την πορεία του στο Κάρλτον, ο Σκραμπ υπέγραψε με την Έντερσπορτ, ένα κορυφαίο επαγγελματικό πρακτορείο καλαθοσφαίρισης. Τον Ιούλιο του 2015, ο Σκραμπ έπαιξε με τις ομάδες του Σάμερ Λιγκ του ΝΒΑ των Μέμφις Γκρίζλις και των Τορόντο Ράπτορς.  Τον Αύγουστο του 2015, ο Σκραμπ ξεκίνησε την επαγγελματική του σταδιοδρομία στο ελληνικό πρωτάθλημα με την ΑΕΚ, μετά την υπογραφή διετές συμβολαίου μαζί της.  Τον χειμώνα του 2016 πήγε στη Γερμανία, αφού δόθηκε δανεικός από την ΑΕΚ στον σύλλογο του Γερμανικού Πρωταθλήματος , Σκαϊλάινερς Φράνκφουρτ.  Την 1η Μαΐου 2016, κατέκτησε τον τίτλο του FIBA Europe Cup με τους Σκαϊλάινερς,  μετρώντας έξι πόντους, τρία ριμπάουντ και δύο ασίστ στο παιχνίδι του πρωταθλήματος. 

Η ομάδα της Φρανκφούρτης άσκησε μία επιλογή τον Ιούνιο του 2016, να κρατήσει τον Σκραμπ για την περίοδο 2016-17.  Ωστόσο, έχασε την αρχή της χρονιάς, λόγω προβλημάτων στο γόνατό του.  και τον Δεκέμβριο του 2016, οι Σκαϊλάινερς ανακοίνωσαν ότι ο Σκραμπ έπρεπε να υποβληθεί σε χειρουργική επέμβαση για την αποκατάσταση του τραυματισμού στο γόνατο, μετά την αποτυχία της συντηρητικής θεραπείας, και ότι θα μείνει εκτός για έξι έως εννέα μήνες.  Επέστρεψε στην ομάδα της Φρανκφούρτης για την περίοδο 2017-18.  Τον Απρίλιο του 2018, ο Σκραμπ κέρδισε το βραβείο του Καλύτερου Επιθετικού Παίχτη του BBL.  Ο Σκραμπ ήταν επίσης ο κορυφαίος σκόρερ του Γερμανικού Πρωταθλήματος, καθώς είχε μέσο όρο 18,3 πόντους ανά παιχνίδι στο δρόμο του για να οδηγήσει τη Φρανκφούρτη στα πλέι οφ ως όγδοη. 

Στις 18 Ιουλίου 2018, ο Σκραμπ υπέγραψε μονοετές συμβόλαιο με τη Ζενίτ Αγίας Πετρούπολης του VTB Πρωταθλήματος.  Στις 17 Ιουλίου 2019, ο Σκραμπ υπέγραψε μονοετές συμβόλαιο με την ισπανική ομάδα Μόβισταρ Εστουδιάντες.  Ο Σκραμπ είχε μέσο όρο 9,4 πόντους ανά αγώνα. Στις 23 Ιουλίου 2020, υπέγραψε με τη Λιμόζ ΣΣΠ του Γαλλικού Πρωταθλήματος. 

Στις 14 Μαΐου 2021, ο Σκραμπ υπέγραψε με τους Νιαγκάρα Ρίβερ Λάιονς του Canadian Elite Basketball League. 

Στις 17 Αυγούστου 2021, υπέγραψε με την ΜΚ Άβτοντορ του VTB Πρωταθλήματος .

Πορεία στην Εθνική Ομάδα
------------------------

Ο Σκραμπ εκπροσώπησε πολλές φορές τις εθνικές ομάδες του Καναδά στη διεθνή σκηνή:  Βοήθησε την εθνική ομάδα κάτω των 18 του Καναδά να κερδίσει το χάλκινο μετάλλιο στο Αμερικανικό Πρωτάθλημα Καλαθοσφαίρισης Εφήβων της FIBA του 2010, και επίσης έπαιξε για την ομάδα κάτω των 19 του Καναδά για το Παγκόσμιο Κύπελλο Καλαθοσφαίρισης Νέων Ανδρών της FIBA του 2011. Την ίδια χρονιά, εισήλθε στην σύνθεση του Καναδά για τους Παναμερικανικούς Αγώνες του 2011. Ο Σκραμπ έπαιξε επίσης στους Παγκόσμιους Πανεπιστημιακούς Αγώνες του 2013,

### Εθνική ομάδα ανδρών Καναδά

Το 2015, ο Σκραμπ βοήθησε την εθνική ομάδα καλαθοσφαίρισης του Καναδά να κερδίσει το Κύπελλο Μάρτσαντ και να κατακτήσει το χάλκινο στο Αμερικανικό Πρωτάθλημα Καλαθοσφαίρισης της FIBA του 2015. Έπαιξε επίσης για την εθνική ομάδα ανδρών του Καναδά στο Προολυμπιακό Τουρνουά της FIBA του 2016 στη Μανίλα .

Προσωπικές πληροφορίες
----------------------

Ο αδελφός του Σκραμπ, Τόμας, είναι επίσης επαγγελματίας καλαθοσφαιριστής.

Παραπομπές
----------

1. ↑  Philip Scrubb Nationality: Canadian-British.
2. ↑  SCRUBB, PHILIP HEIGHT: 1.94.
3. ↑  «Philip Scrubb - King Phil - BasketballBuzz». *basketballbuzz.ca*. 24 Απριλίου 2014. Ανακτήθηκε στις 14 Νοεμβρίου 2016.
4. ↑  «Who is the GREATEST Canadian University Basketball Player of All Time?». *Northpolehoops.com*. 9 Σεπτεμβρίου 2015. Ανακτήθηκε στις 14 Νοεμβρίου 2016.
5. ↑  «Philip Scrubb - CU75». *CU75*.. Ανακτήθηκε στις 2016-11-14.
6. ↑  «Carleton Men's Basketball Team Wins CIS Championship - Our Stories». *Our Stories*.. Ανακτήθηκε στις 2016-11-14.
7. ↑  «CIS Hoops History». *cishoops.ca*. Αρχειοθετήθηκε από το πρωτότυπο στις 15 Νοεμβρίου 2016. Ανακτήθηκε στις 14 Νοεμβρίου 2016.
8. ↑  «Former Carleton stars Phil and Thomas Scrubb hope to catch Raptors' eye | Toronto Star». *thestar.com*. 11 Ιουνίου 2015. Ανακτήθηκε στις 14 Νοεμβρίου 2016.
9. ↑  Carleton Ravens’ Philip and Thomas Scrubb Invited to Toronto Raptors Free Agent Camp.
10. ↑  AEK Athens inks rookie guard Scrubb.
11. ↑  Fraport Skyliners Frankfurt signs Philip Scrubb to a two-week tryout.
12. ↑  «Men's basketball alumni Philip Scrubb and Aaron Doornekamp celebrate FIBA Europe Cup championship - Go Ravens». *goravens.ca*. Αρχειοθετήθηκε από το πρωτότυπο στις 15 Νοεμβρίου 2016. Ανακτήθηκε στις 14 Νοεμβρίου 2016.
13. ↑  «Varese - Fraport Skyliners | FIBA Europe Cup». *www.fibaeurope.com*. Ανακτήθηκε στις 14 Νοεμβρίου 2016.
14. ↑  Sport1.de. «Frankfurt Skyliners binden Point Guard Philip Scrubb» (στα γερμανικά). *Sport1.de*.. Ανακτήθηκε στις 2016-11-14.
15. ↑  Tinç, Timur (2016-11-01). «Skyliners: Skyliners wollen Grundlagen verinnerlichen» (στα γερμανικά). *fr-online.de*.. Ανακτήθηκε στις 2016-11-14.
16. ↑  «Philip Scrubb fällt mehrere Monate aus | FRAPORT SKYLINERS». *www.fraport-skyliners.de*. Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 15 Δεκεμβρίου 2016.
17. ↑  «Phil Scrubb kehrt zu den FRAPORT SKYLINERS zurück | FRAPORT SKYLINERS». *www.fraport-skyliners.de* (στα Αγγλικά). Αρχειοθετήθηκε από το πρωτότυπο στις 18 Αυγούστου 2017. Ανακτήθηκε στις 17 Αυγούστου 2017.
18. ↑  «Awards - Bester Angreifer und bester Verteidiger». Easycredit-bbl.de. Αρχειοθετήθηκε από το πρωτότυπο στις 27 Απριλίου 2018. Ανακτήθηκε στις 26 Απριλίου 2018.
19. ↑  «Frankfurter Scrubb Topscorer der BBL-Hauptrunde» (στα Γερμανικά). 1 Μαΐου 2018. Ανακτήθηκε στις 2 Μαΐου 2018.
20. ↑  «Zenit lands scoring ace Scrubb». *EuroCupBasketball.com*. 18 July 2018.. Ανακτήθηκε στις 19 July 2018.
21. ↑  «Philip Scrubb joins Estudiantes». *Sportando*. 17 July 2019. Αρχειοθετήθηκε από το πρωτότυπο στις 2021-12-08.. Ανακτήθηκε στις 19 July 2019.
22. ↑  «Limoges CSP officially signs Philip Scrubb» (στα αγγλικά). *Sportando*. July 23, 2020.. Ανακτήθηκε στις July 23, 2020.
23. ↑  «River Lions Sign Senior Mens National Team Member and Five Time U SPORTS Champion Phil Scrubb». *RiverLions.ca*. May 14, 2021.. Ανακτήθηκε στις July 9, 2021.
24. ↑  «Philip Scrubb inks with Avtodor Saratov» (στα Αγγλικά). Sportando. 17 Αυγούστου 2021. Ανακτήθηκε στις 18 Αυγούστου 2021.
25. ↑  «Philip SCRUBB at the Players of the FIBA Olympic Qualifying Tournament 2016 - FIBA.com». *FIBA.com*. Αρχειοθετήθηκε από το πρωτότυπο στις 15 Νοεμβρίου 2016. Ανακτήθηκε στις 14 Νοεμβρίου 2016.

Εξωτερικοί σύνδεσμοι
--------------------

* Καναδικό Διαπανεπιστημιακό Προφίλ Φίλιπ Σκραμπ Scrubb
* Ο Φίλιπ Σκραμπ στο draftexpress.com
* Ο Φίλιπ Σκραμπ στο eurobasket.com
* Ο Φίλιπ Σκραμπ στο esake.gr
* Ο Φίλιπ Σκραμπ στο euroleague.net
* Ο Φίλιπ Σκραμπ Scrubb στο fiba.com